[{"text_idx": "#000004", "text": "Y Tour de France, wrth gwrs! Ras seiclo fwya\u2019r byd yn dychwelyd i hoelio\u2019n sylw \u2013 ac oes, mae llawer IAWN i\u2019w drafod. Felly, daliwch sownd, si\u0302t belts ymlaen \u2013 fel ddywed y deheuol, co ni off."}, {"text_idx": "#000005", "text": "Pan ryddhawyd y cwrs llynnedd, roedd yn rhaid i bawb edrych ddwywaith. Mae\u2019n HOLLOL wahanol i rasys blaenorol; ymgais arall i arafu goruchafiaeth Chris Froome a Team Sky."}, {"text_idx": "#000006", "text": "Wedi dwy gymal lle disgwylir i\u2019r gwibwyr cyflymaf serennu, mae cymal 3 yn cynnig cyfle am newid anferthol i\u2019r dosbarthiad cyffredinol. Bydd y RTEC (ras timau yn erbyn y cloc) yn sicr yn rhoi rhywun newydd yn y crys melyn; arweinydd Team Sky neu BMC mwy na thebyg."}, {"text_idx": "#000008", "text": "Yna, gall y cyffro gymryd troad am y gorau mewn cymal grynfeini all effeithio\u2019n fawr ar y DC; perygl o ddamweiniau mawr fydd yn ychwanegu sbeis at y ras yn bendant."}, {"text_idx": "#000009", "text": "I fewn i\u2019r ail wythnos mae\u2019n dechrau poethi; wedi\u2019r diwrnod gorffwys yn Annecy bydd cymal 10 a 11 yn cynnwys pedair dringfa heriol yr un; cyn y gymal fynyddig i Alpe d\u2019Huez."}, {"text_idx": "#000011", "text": "Wrth i\u2019r ras fyned y Pyreneau yn yr wythnos olau, cychwyna gyda dwy gymal gyferbyniol; y gyntaf yn 218km a\u2019r llall ddim ond 65km ond y ddwy yn fwystfilod fydd wir yn ysgwyd y DC."}, {"text_idx": "#000012", "text": "Ar ol un gymal wibio yn Pau, bydd y gymal fynyddig olaf yn cynnwys mawrion yr Aubisque, Aspin a\u2019r Tourmalet cyn REC i sicrhau bududgoliaeth yr arweinydd yn hytrach na newid y dosbarthiad fwy na thebyg."}, {"text_idx": "#000013", "text": "Y gymal olaf eiconig lawr y Champs-Elysees sy\u2019n gorffen y ras eto eleni gan goroni\u2019r buddugwyr mewn dathliad."}, {"text_idx": "#000014", "text": "Mae 29 o reidwyr yn deilwng i grys gwyn reidiwr ifanc gorau\u2019r Tour de France."}, {"text_idx": "#000015", "text": "Ar ol goruchafiaeth y brodyr Yates yn y dosbarthiad yma yn y gorffennol, mae gan Team Sky gyfle da i ennill y crys gwyn eleni yn Egan Bernal a Gianni Moscon."}, {"text_idx": "#000018", "text": "I\u2019r gwibwyr y mae\u2019r dosbarthiad frwdfrydig yma ac eleni eto bydd nifer o reidwyr (rhestr lawn ar y gofnod flaenorol) yn paffio am y fraint ac anrhydedd yma."}, {"text_idx": "#000019", "text": "Cyn cael ei ddiarddel o\u2019r ras ar gymal 4 y llynnedd, Peter Sagan oedd yn goruchafu yn y gwyrdd ond gall hyn newid yn syfrdanol eleni."}, {"text_idx": "#000021", "text": "Yn boblogaidd a\u0302\u2019r Ffrancwyr mae Warren Barguil; sydd am geisio adennill y crys polca yn lliwiau Fortuneo Samsic eleni wedi buddugoliaeth a\u0302 Sunweb llynnedd."}, {"text_idx": "#000024", "text": "Mae nifer o reidwyr yn mynd i fygwth y crys melyn eleni a dyma grynodeb o\u2019r 13 sy\u2019n ffefrynnau."}, {"text_idx": "#000025", "text": "All unrhywun weld heibio Froome yn cipio\u2019i bumed buddugoliaeth? Efallai gall y coblau a\u2019r abiws Ffrengig effeithio arno; pwy a wyr?"}, {"text_idx": "#000026", "text": "Yn hytrach na bod yn rif dau i Froome, eleni mae Sky wedi dewis y Cymro i fod yn gyd-arweinydd. Mae wedi dangos ei allu yn y Dauphine eleni ac ar gychwyn y Tour y llynnedd."}, {"text_idx": "#000027", "text": "Mae\u2019r ffaith nad yw\u2019n reidiwr REC cryf yn brifo Nairo Quintana ac yn effeithio ar ei allu i fygwth copa\u2019r podiwm. Ond ar ddringfeydd, mae\u2019n un o\u2019r goreuon."}, {"text_idx": "#000028", "text": "Yn destun cefnogaeth y Ffrancwyr a nifer o bobl eraill o gwmpas y byd, mae\u2019n hen bryd i Bardet gymryd y cam nesaf a gwir fygwth y melyn wedi gorffen ar y podiwm yn y gorffennol."}, {"text_idx": "#000029", "text": "Dydy Uran erioed wedi ennill ras gymal a hyn yn peri trafferth iddo\u2019n ystod y Tour. Gorffennodd yn ail y llynnedd."}, {"text_idx": "#000030", "text": "Wedi perfformio\u2019n wych mewn rasys wythnos, dyma\u2019r tro cyntaf y gallem ddweud for Porte wir yn fygythiad i Froome."}, {"text_idx": "#000031", "text": "Mae Dumoulin yn un hoffus ac yn destun brwdfrydedd i nifer o gefnogwyr seiclo. Ar ol llwyddo i gyrraedd podiwm yn y Vuelta a\u2019r Giro, tybed all o ail-adrodd hyn yn y Tour?"}, {"text_idx": "#000032", "text": "Efallai fod tri arweinydd yn ormod i Movistar a\u2019r elfen o ryddid (y rheswm pam adawodd Landa Sky) ar goll iddynt gystadlu am y melyn."}, {"text_idx": "#000033", "text": "Dau arweinydd gan Astana; Sanchez yw\u2019r un sydd wedi profi ei hun orau eleni a chyfle ganddo i ddangos ei ddoniau ar y lefel uchaf."}, {"text_idx": "#000034", "text": "Hefyd yn rhan o dim Astana; saethodd i\u2019n sylw wedi perfformiad gwych yn y Dauphine llynnedd. Parhaodd i fod yn gryf mewn rasys wythnos \u2013 ai dyma\u2019i gyfle gorau?"}, {"text_idx": "#000035", "text": "Mae Nibali wedi dangos ei rym dros y blynyddoedd a dim ond un buddugoliaeth yn y Tour mae wedi llwyddo i gipio hyd yma; a hynny ar ol damwain i Froome yn 2014."}, {"text_idx": "#000036", "text": "Mae Dan Martin yn reidiwr talentog tu hwnt ond methai a throsi hynny\u2019n fuddugoliaethau. Mae\u2019n bosib y gall fygwth y tri uchaf eleni."}, {"text_idx": "#000037", "text": "Wedi perfformiadau penigamp eleni mae\u2019r cyn-neidiwr sgi\u0308 yn bendant yn un i wylio am y DC eleni er nad yw wedi profi ei hun yn y Grand Tours eto."}, {"text_idx": "#000039", "text": "(Uchod: rhestr reidwyr 2018 diolch i @velofacts ar Twitter. Uwcholeuwyd y rhai sy\u2019n deilwng i grys gwyn y reidiwr ifanc gorau)"}, {"text_idx": "#000040", "text": "Mae\u2019n bosib mai hwn yw\u2019r set gryfaf o reidwyr yn y Tour ers talwm ac mae\u2019n bosib iawn y bydd y 5 uchaf yn dra wahanol i\u2019r hyn yr wyf wedi ei ddarogan."}, {"text_idx": "#000041", "text": "Disgwyliaf ras gyffrous yn llawn brwdfrydedd gwych a byddaf yn crynhoi bob cymal ar y blog gan ddarogan yr ennillydd yn ogystal."}, {"text_idx": "#000042", "text": "Yn y man, os nad ydych wedi dilyn y cyfrif Twitter (@cycling_dragon) neu fy un personol (@ab_owain), byddaf hefyd yn rhoi fy marn ar y platfform yna hefyd."}, {"text_idx": "#000043", "text": "Diolch yn fawr am ddarllen a mwynhewch y Tour!"}]